**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. Mangler som er blitt anført: Eksterne lenker må gjøres om til referanser

**Torkil Baden** (født 22. februar 1944 i Drammen) er en norsk musikkskribent, radiomedarbeider, organist, kordirigent og forfatter. 

1 Baden har utdannelse som kordirigent og organist fra 1969 og magistergrad i musikkvitenskap i 1977. I perioden 
1962–1970 var han koordinator og musikalsk leder med MRA/Sing Out/Up With People. Han var timelærer og lektor i videregående skole 1970–1981 og førstelektor ved Kunsthøgskolen i Oslo, Scenekunstfakultetet, tidligere Statens balletthøgskole, 1979–2014.

Han arbeidet som kantor i Rødtvet kirke 1972-1990, i Fossum kirke 1990-2006, og i Nesodden kirke 2006-2009.

Fra 1973 var Baden frilans musikkmedarbeider og deretter programsekretær i NRK Musikkavdelingen 1982–2012. I 1991–1994 var han redaktør for *Norsk kirkemusikk* og i 1998–2003 leder for Norsk kritikerlag. Han har vært musikkritiker i Dagbladet 1970–1981, i VG 1981–1984 og i Morgenbladet og Vårt Land 

I perioden 2021–2023 holdt han 36 ganger musikkforedraget *Berikelse med Bach- orgelkoraler i gudstjenesten* i samarbeid med lokale utøvere, for festivaler, menigheter og høgskoler i hele landet.

Hans arbeid med kor har resultert i 7 hefter korarrangementer, vesentlig på Cantando forlag, med folketoner, viser, spirituals og julesanger.
I en privat selvbiografi *Torkils tanker om et rikt liv* (2018) oppsummerer han at han har skrevet fire tusen anmeldelser og at han i NRK har vært to tusen ganger på mikrofon og et tusen ganger på nett på NRK.no.

Medlemskap og utmerkelser
-------------------------

Baden er medlem av Kunstnerforeningen, Drøbak kunstnerforum, Norsk faglitterær forfatter- og oversetterforening og æresmedlem i Norsk kritikerlag. 

Han var formann (*président*) i den norsk-franske foreningen i Sør-Frankrike *Club Norvège Côte d’Azur* 2017–2021 og æresmedlem fra 2022.

Han har mottatt kulturpris fra Bydel Grorud i 1981, fra Bydel Stovner i 1997, og fikk Oslo Bys kulturstipend i 2004. -->

Han er sønn av komponisten Conrad Baden og far til Hans Olav, Liv Marie, Peter og Johan Fredrik Skaare Baden.

Bibliografi (utvalg)
--------------------

* 1977 *Conrad Badens komposisjoner*, magisteravhandling (upublisert)
* 1980 *Et slag i luften* - håndslag til korledere (Triangelforlaget)
* 1984 *Bach og Händel* (Gyldendal, svensk utgave Gehrmans 1985)
* 1988 *Musikken og Det Norske Teatret* (i jubileumsbok, Samlaget)
* 1995 *Toner* *i tusen år, - en norsk kirkemusikkhistorie fra gregoriansk sang til gospel* (Verbum)
* 2012 *Dansende toner-fra Akropolis til Broadway og Bjørvika*, lærebok i ballettmusikk og kulturhistorie (Unipub 2008)
* 2014 *Dødsborgen,kriminalroman,(Norgesforlaget)*
* 2016 *Kunstreise på Côte d’Azur. 25 Rivieraopplevelser fra Cannes til Monte Carlo med restauranttips - reisehåndbok i asurblå livsglede for sultne og tørste kulturvenner* (Norgesforlaget)
* 2019 *Lehmannsbrygga i Drøbak - båter, bilder, busser og boliger* (Ford forlag)
* 2020 *Conrad Baden - komponist, kirkemusiker, konservatorielærer og kritiker. Biografi med verkliste* (Institutt for musikkvitenskap, Universitetet i Oslo)
* 2021 *Bach og hans orgelunivers. Preludier, toccataer, fantasier, fuger, orgelkoraler og norsk salmesang.* (Lyche musikkforlag)
* 2023 *Edvard Grieg - nasjonal og internasjonal (i forbindelse med 150-årsjubileet for Peer Gynt-musikken) (Norsk Musikforlag)*

Referanser
----------

1. ↑  «Hvem er hvem i norsk kulturliv».
2. ↑  «Festivalprogram - Oslo internasjonale kirkemusikkfestival 2022» (PDF).
3. ↑   .  Manglende eller tom `|tittel=` (hjelp)
4. ↑  «Torkil Baden». *www.drobakkunstnerforum.no*. Drøbak Kunstnerforum. Besøkt 12. november 2020.
5. ↑  «Årsmøte NCA: Torkil Baden æresmedlem».
6. ↑   .  Manglende eller tom `|tittel=` (hjelp)
7. ↑  Baden, Torkil. *CONRAD BADEN – komponist, kirkemusiker, konservatorielærer og kritiker Biografi med verkliste* (PDF). Institutt for musikkvitenskap, Universitetet i Oslo.

Eksterne lenker
---------------

* Om Torkil Baden på hjemmesiden til Drøbak kunstnerforum. Besøkt 12.11.2020

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI
 |